मडगांवः विठ्ठल माऊलीच्या दर्शनाची ओड लागिल्लें केपेंचें संत ज्ञानेश्वर माऊली वारकरी मंडळ शुक्रारा दनपरां पंढरपूर पावलें. हें मंडळ आषाढी एकादशी निमतान पंढरपूर वचूंक भायर सरिल्लें. तें दक्षीण गोंय आनी काणकोण म्हालांतल्या कांय वाठारांतल्यान शुक्रारा पंढरपूर पावलें. ह्या मंडळांतल्या वारकऱ्यांक वाटेर भाविकांनी उर्बेभरीत येवकार दिलो.
 पंढरपूर पावतूकच तांणी चंद्रभागेच्या उदकांत न्हाण घेतलें. फाल्यां, आयतारा 10 जुलयाक चंद्रभागेचे देगेर भरपी भक्तांच्या मेळाव्यांत हे वारकरी वांटेकार जातले.
 हें वारकरी मंडळ पाळोळें-काणकोणच्यान 23 जूनाक पायी वारी करीत पंढरपूर वचूंक भायर सरिल्लें. हे वारकरी दनपरां आनी रातीं विसव घेत शुक्रारा दनपरां 12 वरांचेर पंढरपूर पावले.
 टाळ मृदंगाच्या तालार 'विठ्ठल, विठ्ठल, जय हरी विठ्ठल', 'ज्ञानबा तुकाराम' असो नामाचो गजर करीत पंढरपूर पावले.
 विठू माऊलींचे कृपेन आमी शुक्रारा दनपरां 12 वरांचेर सुखरूप पंढरपूर पावले. प्रवासांत आमकां कसलोच त्रास जाणवलो ना अशी म्हायती ह्या मंडळांतले एक वारकरी राजू गोसावी हांणी दिली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 